คาเฟ่สวนสวยสมชื่อ Hidden Backyard แห่งแจ้งวัฒนะ ตัวร้านเป็นบ้านอิฐสีแดงตกแต่งสไตล์ Industrial Loft นั่งสบาย ด้านนอกมีสวนสีเขียวให้คนที่มานั่งพักผ่อน สามารถกินจบครบที่เดียวกับเมนูอาหารคาวหวาน เครื่องดื่มและแอลกอฮอลล์

เมนูอาหารของที่นี่ส่วนใหญ่เป็นจานเดียวฟิวชั่นทานง่ายแต่ทำอย่างใส่ใจในราคาสบายกระเป๋า จะเข้ามานั่งชิลล์ จิบกาแฟ ทานอาหารในตอนกลางวันหรือตกเย็นจะมานั่งจิบคราฟเบียร์พร้อมดินเนอร์กับแกงค์เพื่อนก็ยังได้

สำหรับเมนูแนะนำของที่นี่เริ่มด้วย “ไข่ข้นแฮมชีส”  (100-) ไข่ข้นราดด้วยแฮมและกุ้งเสิร์ฟคู่กับน้ำเกรวี่สูตรของทางร้าน เข้มข้นหอมมัน หรือถ้าชอบเมนูเส้น “สปาเก็ตตี้คาโบนาร่า” (180-) เครื่องแน่นๆ หอมมัน กลมกล่อมก็เป็นอีกหนึ่งตัวเลือกที่ดี

แซ่บแบบไทยกับ “ต้มยำกุ้งน้ำข้น” (180-) รสเข้มข้นถึงใจ ใช้วัตถุดิบอย่างดี ไม่ว่าจะเป็นกุ้งตัวโตสดๆ นมข้นจืดคาร์เนชันหอมมัน พร้อมเครื่องจัดเต็มจัดจ้าน จะทานเป็นกับข้าวหรือกับแกล้มก็ได้

ตบท้ายไปด้วยของหวาน “Baked New York Cheesecake” (175-) สูตรโฮมเมดของทางร้าน เสิร์ฟพร้อมแยมสตรอว์เบอร์รีสดทีทำเอง 

และที่พลาดไม่ได้คือ “Hidden Coffee” กาแฟเย็นซิกเนเจอร์ที่มาพร้อมกับกลิ่นหอมของถั่วจาก Hazelnut Syrup กลมกล่อม หอมมันลงตัวด้วยนมคาร์เนชัน แถมยังให้ความเข้มข้น กลมกล่อมแบบกาแฟเอาไว้ได้อย่างดี 

เคล็ดลับของแต่ละจานเด็ดของร้านนี้อยู่ที่ “นมข้นจืดคาร์เนชัน” รสชาติหอมมัน กลมกล่อม ไม่คาว ใช้สำหรับทำอาหารได้ทั้งคาวหวานและดีต่อสุขภาพสุดๆ เพราะไม่มีคอเลสเตอรอล แถมยังใช้แทนกะทิได้อีกด้วย 
